Кіроўная вярхоўка, і гэта факт, ненавідзіць усё беларускае, хоць і спрабуе рабіць выгляд, што гэта не так. Паказальнае пампезнае адкрыццё плошчы дзяржаўнага сцягу з каленапрыкланеннем першай асобы, клятвамі і пацалункамі чырвона-зялёнага палотнішча больш-менш вядомымі асобамі перад аб’ектывамі фота- і тэлекамераў тутэйшых і замежных журналістаў не пераконвае наконт непахіснасці той самай незалежнасці. Як і ўзвядзенне чарговай мегабудыніны пад назовам “палац незалежнасці”.